stanford-oval/wikipedia huggingface dataset:
Ratchet & Clank: QForce
Vastaanotto

Peli sai pääosin ristiriitaisen vastaanoton. Metacriticin tilastoimien 48 arvostelijan antaman arvosanan keskiarvoksi muodostui 63/100.
IGN antoi pelille arvosanaksi 6.4 kehuen sisukasta konseptia sekä viehättävää maailmaa, mutta kritisoi puolestaan valuutan hiontaa ja rajoitettua sisältöä. GameSpot antoi puolestaan arvosanaksi 7.0/10 kehuen aseiden hauskaa käyttämistä sekä runsasta taktista joustavuutta, mutta kritisoi lyhyttä yksinpelimoodia sekä moninpelitilan suppeutta. GamesRadar antoi pelille 3/5 tähteä kehuen runsasta kerättävien esineiden määrää sekä vapaiden tasojen tutkimisen hauskuutta, mutta kritisoi kampanjan lyhyyttä sekä alueiden liian pientä määrää moninpelissä.
Suomalaisilta arvostelijoilta peli sai myös pääosin ristiriitaisen vastaanoton. Gamereactor antoi pelille 6/10 pistettä kehuen pelin kauneutta, moninpeliä, huumoria sekä edullisuutta, mutta kritisoi puolestaan vähäistä sisältöä ja juonta, hankalaa yksinpelitilaa sekä ristiriitaisuutta. Pelaajan.net antoi pelille arvosanaksi 7/10 tähteä sanoen että ”Pelisarjan ystäville tätä voi melko turvallisin mielin suositella, muille lähinnä varauksella”.
Ääninäyttelijät > Alkuperäiset

| 0 | 1 | 2 |
| --- | --- | --- |
|  James Arnold Taylor  | … |  Ratchet   |
|  David Kaye  | … |  Clank   |
|  Jim Ward  | … |  Kapteeni Qwark   |
|  Richard Steven Horvitz  | … |  Stuart Zurgo   |
|  Jess Harnell  | … |  Putkimies   |
|  Mikey Kelley  | … |  Barry   |
|  Marc Graue  | … |  Mr. Zurkon   |
Ääninäyttelijät > Suomenkieliset

| 0 | 1 | 2 |
| --- | --- | --- |
|  Markus Blom  | … |  Ratchet   |
|  Arto Nieminen  | … |  Clank   |
|  Sasu Moilanen  | … |  Kapteeni Qwark, Putkimies   |
|  Jari Salo  | … |  Stuart Zurgo   |
|  ?  | … |  Barry   |
|  ?  | … |  Mr. Zurkon   |
|  Minna Tasanto  | … |  sivuäänet   |
Käännös suomeksi
Reinikainen (sukunimi)

Reinikainen on suomenkielinen sukunimi. Tunnettuja nimenkantajia ovat muun muassa:
Alpo Reinikainen (1919–1998), suomalainen sotakirjailija, agronomi ja professori
Antti Reinikainen (1910–1998), suomalainen lintutieteilijä
Erkki Reinikainen (1919–2006), everstiluutnantti, Suomen Rauhanyhdistysten Keskusliiton puheenjohtaja vuosina 1983–1992
Helga Reinikainen (1940–2018), suomalainen taidemaalari
Janne Reinikainen (s. 1969), suomalainen näyttelijä ja ohjaaja
Janne Reinikainen (s. 1981), suomalainen jalkapalloilija
Jussi Reinikainen (1889–1969), suomalainen kalterijääkäri
Matti Reinikainen (s. 1970), suomalainen anestesiologi
Oskari Reinikainen (1885–1969), suomalainen lääkäri, lääkintöhallituksen pääjohtaja, kansanedustaja ja ministeri
Pekka Reinikainen (s. 1947), suomalainen lääkäri, poliitikko ja kirjailija
Pepi Reinikainen (s. 1949), suomalainen toimittaja, kirjailija ja psykoterapeutti
Raimo Reinikainen (s. 1939), suomalainen taidemaalari, taidegraafikko ja kriitikko.
Tepa Reinikainen (s. 1976), suomalainen kuulantyöntäjä
Veikko Olavi Reinikainen (1920–1998), juristi, dosentti, yritysjohtaja.
Muita merkityksiä

Reinikainen, suomalainen vuosina 1982–1983 esitetty televisiosarja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Roger Johansson (urheiluvaikuttaja)

Roger Johansson (s. Pori) on suomalainen raviurheiluvaikuttaja. Hän on toiminut Turun Hippos ry:n toimitusjohtajana vuodesta 1979 saakka. Johansson toimii saman aikaisesti vuodesta 2011 vuoden 2013 loppuun asti Pilvenmäen raviradan toiminnanjohtajana. Roger Johansson on Suomen Hippos ry:n valtuuskunnan varajäsen toimikaudella 2012-2014.
Johansson aloitti Turun Hippos ry:ssä osa-aikaisena työntekijänä vuonna 1978 opiskelujen ohessa. Turun Hippoksen silloinen toimitusjohtaja Orvo Rinne jäi eläkkeelle vuonna 1979 ja Johansson sai toimia vt. toimitusjohtajana kesän ajan. Saman vuoden syksyllä hänet valittiin uudeksi toimitusjohtajaksi.
Roger Johansson on kirjoittanut Turun Hippos ry:n 100-vuotishistoriikin Turun Hippos 100 vuotta 1894-1994.
Johansson on viiniseura Suomen Munsänkarna ry:n jäsen ja hän toimi yhdistyksen puheenjohtajana vuosina 2001-2004.
Roger Kingdom

| Mitalit | Mitalit | Mitalit |  |
| --- | --- | --- | --- |
|  Roger Kingdom (keskellä) |  Roger Kingdom (keskellä) |  Roger Kingdom (keskellä) |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | 110 m aidat |  |
|  Kultaa | Soul 1988 | 110 m aidat |  |
| MM-kilpailut  | MM-kilpailut  | MM-kilpailut  |  |
|  Pronssia | Göteborg 1995 | 110 m aidat |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Budapest 1989 | 60 m aidat |  |
| Universiadit  | Universiadit  | Universiadit  |  |
|  Kultaa | Duisburg 1989 | 110 m aidat |  |
Roger Kingdom (s. 26. elokuuta 1962) on yhdysvaltalainen yleisurheilija, joka kilpaili 110 metrin aitajuoksussa. Hän voitti kaksi olympiakultamitalia lajissaan, vuosina 1984 ja 1988. Kingdom saavutti MM-kisoissa pronssia vuonna 1995. Sisäratojen MM-kisoissa hän voitti kultaa vuonna 1989.
Kun Kingdom voitti kultaa Soulin olympialaisissa, hänestä tuli ensimmäinen, joka oli onnistunut puolustamaan kultamitaliaan tässä lajissa sitten Lee Calhounin, joka voitti kultaa vuosina 1956 ja 1960.
Kingdomin Zürichissä vuonna 1989 juoksema 110 metrin aitojen ennätys 12,92 oli maailmanennätyksenä vuoteen 1993 asti, jolloin Colin Jackson rikkoi sen Stuttgartissa yhdellä sadasosasekunnilla.
Rin

Rin voi tarkoittaa:
rin, historiallinen japanilainen rahayksikkö, jenin tuhannesosa
Rin’, japanilainen popyhtye
Rin Ishigaki (1920–2004), japanilainen runoilija
Lynn Okamoto (alun perin Rin Okamoto, s. 1970), japanilainen mangapiirtäjä
nungun kieli, ISO 639-1 -koodi rin, Nigeriassa puhuttu kieli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rin”, voi hakea sivunnimihaulla, laajalla sivunnimihaulla tai tekstihaulla.
Rainelippu

Rainelippu on yleensä valtion aluksilla käytetty lippu, joka nostetaan aivan aluksen keulassa olevaan pystysuoraan rainetankoon (engl. jackstaff), josta lipun nimitys on peräisin. Rainelippu on yleensä neliön muotoinen.
Rainelipun paikka, rainetanko, eroaa muista laivalla olevista tangoista siten, että se on yleensä aluksen ainoa horisonttiin nähden pystysuorassa oleva tanko. Muut tangot ja mastot yleensä ovat ainakin hieman perään päin kallellaan.
Suomen rainelippu

Suomen laivaston käyttämä rainelippu on valkoinen, 11 yksikkömittaa leveä ja 11 yksikkömittaa korkea valkoinen lippu, jonka keskellä on 6 3/8 yksikkömittaa leveä ja korkea vaakunanpunainen neliö, johon on sovitettu Suomen vaakunan keltainen tunnuskuvio.
Suomen rainelippu
Raattajärvi

| Raattajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Hämeenkyrö
Koordinaatit:  61°35′50″N, 23°19′52″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Lavajärven valuma-alue (35.59)
Laskujoki:  Ruonajoki 
Järvinumero:  35.594.1.002
Mittaustietoja
Pinnankorkeus:  61,9 m 
Rantaviiva:  0,87 km 
Pinta-ala:  0,03953 km² 
 fiRaattajärvi 
Raattajärvi  on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.
Maantieto

Järvi on 350 metriä pitkä, 150 metriä leveä ja sen pinta-ala on 4 hehtaaria. Järvi sijaitsee peltomaiseman laidalla ja sen länsirantaa on rakekennettu tiiviisti. Itäranta on jyrkkärinteinen peltomaa. Järvi on Ruonajoen järvilaajentuma ja pohjoisrannassa tulojoen suu on sedimentoitunut niemeksi. Järvelle pääsee Sasin kylästä yhdystieltä 2624, joka alkaa valtatieltä 3.
Historiaa

Vanhassa Hämeenkyrön pitäjänkartassa noin 1840-luvulta ja hieman nuoremmassa Kalmbergin kartastossa järven nimi on kirjoitettu Ratajärvi.
Reneilwe Letsholonyane

| Henkilötiedot |
| --- | --- | --- |
Koko nimi: Reneilwe Letsholonyane
Syntymäaika: 9. kesäkuuta 1982 (ikä 42)
Syntymäpaikka: Soweto, Etelä-Afrikka
Pelipaikka: keskikenttä
Pituus: 170 senttimetriä
Seura
Seura: Kaizer Chiefs
Pelinumero: 6
Junioriseurat
: Kagisano Masters Celtics
Seurat
| Vuodet | Seura | O (M) |
|     2004–2006 2006–2008 2008– | Hellenic FC Dangerous Darkies PJ Stars Jomo Cosmos Kaizer Chiefs |      52 (6) 41 (6) |
Maajoukkue
| 2008– |  Etelä-Afrikka | 13 (1) |
 Seurajoukkueuran tilastot kattavat vain kansalliset sarjat, päivitetty 1. kesäkuuta 2010.  Maajoukkueuran tilastot päivitetty 1. kesäkuuta 2010.
Reneilwe Letsholonyane (s. 9. kesäkuuta 1982 Soweto) on eteläafrikkalainen jalkapalloilija, pelipaikaltaan keskikenttäpelaaja. Seuratasolla hän edustaa Etelä-Afrikan jalkapallon korkeimmalla sarjatasolla Premier Leaguessa pelaavaa Kaizer Chiefsiä ja kuuluu myös Etelä-Afrikan maajoukkueen kokoonpanoon.
Ura

Letsholonyane aloitti ammattilaisuransa, kun hän sai siirron maansa korkeimmalla sarjatasolla pelaavaan Jomo Cosmosin joukkueeseen vuonna 2006. Kaksi vuotta myöhemmin samassa sarjassa pelaava Kaizer Chiefs osti hänet riveihinsä. Nykyään Letsholonyane kuuluu seuransa tärkeimpiin pelaajiin, vaikka on joutunut kärsimään loukkaantumisista. Hänet valittiin myös Etelä-Afrikan maajoukkueeseen vuonna 2008 ja sittemmin edustamaan maataan jalkapallon mm-kilpailuissa 2010.
Maaottelumaalit

| # | Päivä | Paikka | Vastustaja | Maali | Lopputulos | Ottelu |
| --- | --- | --- | --- | --- | --- | --- |
| 1 | 31. toukokuuta 2010 | Polokwane, Etelä-Afrikka |  Guatemala | 2 – 0 | 5 – 0 | Ystävyysottelu |
Etelä-Afrikan joukkue – Jalkapallon MM-kilpailut 2010
1 Josephs |
2 Gaxa |
3 Masilela |
4 Mokoena |
5 Tshabalala |
6 Sibaya |
7 Thwala |
8 Ngcongca |
9 Sangweni |
10 Pienaar |
11 Davids |
12 Modise |
13 Dikgacoi |
14 Booth  |
15 Khuboni |
16 Khune |
17 Parker |
18 Letsholonyane |
19 Moriri |
20 Khumalo |
21 Mphela |
22 Nomvethe |
23 Walters |
Valmentaja Parreira
Etelä-Afrikan joukkue – Jalkapallon AM-kilpailut 2013
1 Sandilands |
2 Gaxa |
3 Masilela |
4 Nthethe |
5 Ngcongca |
6 Chabangu |
7 Majoro |
8 Tshabalala |
9 Mphela |
10 Serero |
11 Matlaba |
12 Letsholonyane |
13 Dikgacoi |
14 Khumalo  |
15 Furman |
16 Khune |
17 Parker |
18 Phala |
19 Mahlangu |
20 Manyisa |
21 Sangweni |
22 Meyiwa |
23 Rantie |
Valmentaja Igesund
Queens (yhtye)

| Queens |
| --- | --- |

Tiedot
Toiminnassa:  2005–
Kotipaikka:   Puola
Laulukieli:  englanti, puola
Jäsenet:  Patrycja Wódz   Agnieszka Maksyjan   Monika Niedek  
Levy-yhtiö:  PAM  
Infobox OKNimi-testi OK: 
Queens on puolalainen pop-yhtye. Se perustettiin toukokuussa 2005. Yhtyeen ensimmäinen studioalbumi, Made for Dancing julkaistiin 3. helmikuuta 2006. Yhtye tekee kappaleita sekä englanniksi että puolaksi.
Jäsenet

Patrycja Wódz (s. 1979)
Agnieszka Maksyjan (s. 1981)
Monika Niedek (s. 1983)
Diskografia > Albumit

Made for Dancing (2006)
Radio Active (2007)
Diskografia > Singlet

Everybody Loves the Sunshine (2005)
Od A do Zet (2005)
Mija Rok (2005)
I Fell in Love (2006)
Polska Gra (2006)
No Goodbyes (2006)
Każdego Dnia (2006)
We're The Queens (2007)
Ocalić Świat (2007)
I Say My Body (2008)
Aiheesta muualla

Viralliset kotisivut (Arkistoitu – Internet Archive) (puolaksi)
Rin Sumida

| Henkilötiedot |
| --- | --- | --- |
Koko nimi: Rin Sumida
Syntymäaika: 12. tammikuuta 1996 (ikä 28)
Syntymäpaikka: Fujisawa, Japani
Kansalaisuus: Japani
Pelipaikka: Keskikenttäpelaaja
Pituus: 159 cm
Seura
Seura: Mynavi Vegalta Sendai
Pelinumero: 13
Seurat
| Vuodet | Seura | O (M) |
| 2012–2018 2019– | Nippon TV Beleza Mynavi Vegalta Sendai | 116 (13) 0 (0) |
Maajoukkue
| 2017– | Japani | 22 (0) |
 Seurajoukkueuran tilastot kattavat vain kansalliset sarjat.
Rin Sumida (jap. 隅田 凜, Sumida Rin, s. 12. tammikuuta 1996 Fujisawa) on japanilainen jalkapalloilija. Hänen pelipaikkansa on keskikenttä. Sumida edustaa seuratasolla Mynavi Vegalta Sendai Ladiesia. Hän on pelannut Japanin nuorten maajoukkueissa muutamissa maailmanmestaruuskilpailuissa saavuttaen alle 20-vuotiaiden MM–kilpailuissa 2016 pronssia. Aikuisten maajoukkueessa hän debytoi maaliskuussa 2017. Hän voitti Aasian-mestaruuden vuoden 2018 kilpailuissa. Huhtikuuhun 2019 mennessä Sumida on pelannut maajoukkueessa 22 ottelua tekemättä niissä maaliakaan.
Rhamphorrhina

| Rhamphorrhina |
| --- | --- |
 Rhamphorrhina splendens
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Yläheimo::  Turilasmaiset Scarabaeoidea
Heimo::  Lehtisarviset Scarabaeidae
Alaheimo::  Cetoniinae
Tribus::  Goliathini
Alatribus::  Coryphocerina
Suku::  Rhamphorrhina  Klug, 1855
Synonyymit
 Neoranzania Distant, 1911  Ranzania Bertoloni, 1855 
Katso myös
   Rhamphorrhina Wikispeciesissä   Rhamphorrhina Commonsissa 
Infobox OKNimi-testi OK: 
Rhamphorrhina on lehtisarvisiin kuuluva kovakuoriaissuku. Sukuun kuuluu kaksi lajia, joita esiintyy Afrikan itä- ja eteläosissa, muun muassa Keniassa, Tansaniassa, Malawissa, Zimbabwessa ja Etelä-Afrikassa.
Lajit

Rhamphorrhina bertolonii
Rhamphorrhina splendens
Aiheesta muualla

Ranzania splendens, C. Campbell's Natural Worlds (englanniksi)
Roberto Amadei

Roberto Amadei (13. helmikuuta 1933 – 29. joulukuuta 2009) oli italialainen roomalaiskatolinen piispa. Hänet vihittiin papiksi Bergamon hiippakuntaan 16. maaliskuuta 1957 ja nimitettiin Savona-Nolin hiippakunnan piispaksi 21. huhtikuuta 1990. Piispaksi vihkiminen seurasi 2. kesäkuuta. Pääkonsekraattorina toimi Giulio Oggioni, jota avustivat Clemente Gaddi ja Angelo Paravisi.
Amadei jäi eläkkeelle 22. tammikuuta 2009 ja kuoli alle vuotta myöhemmin.
Raatokuoriaiset

| Raatokuoriaiset |
| --- | --- |
 Pikkuturkkilo (Nicrophorus vespilloides)
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Staphyliniformia
Yläheimo::  Haiskiaismaiset Staphylinoidea
Heimo::  Raatokuoriaiset Silphidae  Latreille, 1807
Katso myös
   Raatokuoriaiset Wikispeciesissä   Raatokuoriaiset Commonsissa 
Infobox OKNimi-testi OK: 
Raatokuoriaiset (Silphidae) ovat haiskiaismaisten yläheimoon kuuluva kovakuoriaisheimo. Sen entinen nimi oli haiskiaiset. Raatokuoriaisten heimo jakautuu kahteen alaheimoon: Nicrophorinae ja Silphinae.
Heimoon kuuluu muun muassa turkkiloiden (Nicrophorus) suku, johon kuuluvia lajeja ovat esimerkiksi mustaturkkilo (Nicrophorus humator), tutkijaturkkilo (Nicrophorus investigator), pikkuturkkilo (Nicrophorus vespilloides) ja karvaturkkilo (Nicrophorus vespillo). Muita Suomessa esiintyviä raatokuoriaisten heimoon kuuluvia sukuja ovat: Necrodes, aitohaiskiaiset (Thanatophilus), Oiceoptoma, juomuhaiskiaiset (Aclypea), Dendroxena, sysihaiskiaiset (Silpha) ja Phosphuga.
Ulkonäkö ja koko

Raatokuoriaiset ovat kooltaan isoja. Ne ovat väriltään tummia. Turkkiloilla on selässään punaisia tai keltaisia juovia tai täpliä.
Ravinto

Raatokuoriaiset syövät yleensä mätäneviä eläinjätteitä. Niillä on erittäin hyvä hajuaisti ja ne löytävät tuntosarviensa avulla haaskan jopa usean kilometrin päästä. Raatokuoriaiset ovat myös hyviä lentäjiä ja voivat saapua ravinnon ääreen melko kaukaakin. Osa lajeista syö kasveja.
Aiheesta muualla

Määrityssivu Suomen raatokuoriaisista: https://sites.google.com/view/raatokuoriaiset/home
Suomen Lajitietokeskus: Raatokuoriaiset (Silphidae)
Ötökkätieto: Haiskiaiset, turkkilot (Raatokuoriaiset) Silphidae
Bug Guide: Family Silphidae - Carrion Beetles (englanniksi)
University of Michigan, Animal Diversity Web (ADW): Silphidae carrion beetles (englanniksi)
Roberto Arlt

Roberto Arlt.
Roberto Arlt (2. huhtikuuta 1900 – 26. heinäkuuta 1942) oli argentiinalainen kirjailija. Hän tuli tunnetuksi sekä novelleista, romaaneista että näytelmistä.
Arlt syntyi Buenos Airesissa, jossa hän myös kuoli sairauskohtaukseen vain 42 vuoden ikäisenä.
Lyhyestä elämästään huolimatta Arlt jätti jälkeensä huomattavan kirjallisen tuotannon;  romaaneista tunnetuimpia ovat El juguete rabioso (1926), Los siete locos (1929) ja Los lanzallamas (1931).
Reinier Jesus Carvalho

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Reinier Jesus Carvalho
Syntymäaika: 19. tammikuuta 2002 (ikä 22)
Syntymäpaikka: Brasília, Brasilia
Pelipaikka: keskikenttäpelaaja
Pituus: 185 cm
Seura
Seura: Frosinone
Pelinumero: 12
Junioriseurat
2012–2013: Fluminense
2014–2019: Flamengo
Seurat
| Vuodet | Seura | O | (M) |
| 2019–2020 | Flamengo | 14 | (6) |
| 2020 | Real Madrid B | 3 | (2) |
| 2020– | Real Madrid | 0 | (0) |
| 2020–2022 | → Borussia Dortmund | 27 | (1) |
| 2022–2023 | → Girona | 18 | (2) |
| 2023– | → Frosinone | 1 | (1) |
Maajoukkue
| 2017 | Brasilia U15 | 2 | (2) |
| 2018–2019 | Brasilia U17 | 10 | (5) |
| 2020– | Brasilia U23 | 16 | (3) |
 Seurajoukkueuran tilastot kattavat vain kansalliset sarjat, päivitetty 17. lokakuuta 2023.  Maajoukkueuran tilastot päivitetty 19. elokuuta 2022.
Reinier Jesus Carvalho, yleensä vain Reinier (s. 19. tammikuuta 2002 Brasília, Brasilia) on brasilialainen jalkapalloilija. Hän edustaa italialaista Frosinonea, jossa hän on lainalla Real Madridista. Hän on pelipaikaltaan hyökkäävä keskikenttäpelaaja.
Seurajoukkueura

Reinier on riodejaneirolaisseura Flamengon junioriakatemian kasvatti. Hän teki ensiesiintymisensä seuran edustusjoukkueessa 31. heinäkuuta 2019 Copa Libertadoresin ottelussa ecuadorilaista Emelecia vastaan. Ensimmäisen ottelunsa maan pääsarjassa hän pelasi 4. elokuuta 2019 Bahiaa vastaan.
9. marraskuuta 2019 Reinier teki uuden viisivuotisen sopimuksen Flamengon kanssa, joka ulottuu lokakuuhun 2024 asti. Sopimukseen kirjattiin 35 miljoonan euron purkupykälä.
4. tammikuuta 2020 urheilulehti Marca uutisoi Flamengon ja Real Madridin päässeen sopimukseen Reinierin siirtymisestä espanjalaisseuraan. Madridilaisseuran oli tarkoitus julkistaa 19. tammikuuta 2020 jälkeen, kun Reinier on täyttänyt 18 vuotta. 20. tammikuuta 2020 Real Madrid vahvisti tehneensä kuusivuotisen sopimuksen Reinierin kanssa ja hänestä maksettiin arviolta noin 30 miljoonan euron siirtokorvaus. 22. helmikuuta 2020 Reinier teki ensiesiintymisensä seuran reservijoukkueessa ottelussa San Sebastián de los Reyesia vastaan, jossa hän alusti kotijoukkueen ensimmäisen maaliin. 7. maaliskuuta 2020 hän teki ensimmäisen maalinsa joukkueen riveissä ottelussa Coruxoa vastaan.
19. elokuuta 2020 Real Madrid ilmoitti Reinierin siirtyvän saksalaisseura Borussia Dortmundiin kaksivuotisella lainasopimuksella, joka ulottuu kesään 2022 saakka. Ensimmäisellä bundesliigakaudellaan hän pelasi 14 ottelua ja teki maalin helmikuussa Arminia Bielefeldiä vastaan. Hän voitti Saksan cupin mutta ei päässyt kentälle loppuottelussa. Hän pelasi muutamia minuutteja kahdessa Mestarien liigan ottelussa.
Aiheesta muualla

Reinierin tilastot Soccerway-sivustolla (englanniksi)
Roger Kumble

Roger Kumble (s. 28. toukokuuta 1966) on yhdysvaltalainen elokuvaohjaaja ja -käsikirjoittaja. Hänen töitään ovat Julmia aikeita (1999), Julmia aikeita 2 (2000), Radalla (2002) ja Vain ystäviä (2005).
Aiheesta muualla

Roger Kumble Internet Movie Databasessa. (englanniksi)
Roger Kumble Elonetissä.
Ranskan kansanäänestykset

Tämä artikkeli on osa Ranskan viidennen tasavallan poliittista elämää ja rakennetta koskevasta kokonaisuudesta
Viides tasavalta
Ranskan perustuslaki (1958)
Ranskan perustuslakineuvosto
Ranskan tasavallan presidentti
Ranskan pääministeri
Ranskan hallitus
Ranskan parlamentti:
Ranskan kansalliskokous
Ranskan senaatti
Alueneuvosto (Ranska)
Yleisneuvosto (Ranska)
Ranskan departementit
Ranskan arrondissementit
Ranskan kantonit
Ranskan kunnat
Ranskan presidentinvaalit
Ranskan kansalliskokouksen vaalit
Ranskan senaatin vaalit
Ranskan aluevaalit
Ranskan kantonivaalit
Ranskan kunnallisvaalit
Ranskan kansanäänestykset
Ranskassa kansanäänestys tapahtuu tasavallan presidentin päätöksellä, mutta sitä voivat esittää sekä Ranskan hallitus sekä kansalliskokous ja senaatti.
Vuoden 2003 perustuslain muutos, jonka tavoitteena on lisätä vallan hajaantumista Ranskassa, mahdollistaa myös alueelliset ja paikalliset neuvoa antavat kansanäänestykset.
Määritelmä

Kansanäänestys perustuu suoraan kansan suvereniteettiin ja Viidennen tasavallan perustuslaki määrittelee kansanäänestyksen;
Tässä perustuslain artiklassa sekoittuvat sekä suora demokratia ja edustuksellinen demokratia, joiden välityksellä kansa käyttää valtaansa.
Kansanäänestysten tyypit

Ranskassa kansanäänestys, jonka perustuslain 3. artikla tekee yhdeksi kansakunnan tavaksi käyttää suvereenia valtaansa, on tapa konsultoida suoraan kansalaisten mielipidettä tietystä kysymyksestä tai tekstistä, jota ei voida toteuttaa ilman äänestäjien enemmistön kannatusta.
Ranskan Viidennen tasavallan perustuslaki vuodelta 1958 luettelee neljä erilaista mahdollista kansanäänestystä. Näistä kolme on kansallisen tason kansanäänestystä; tavallisen lain hyväksymiseksi, valtiosopimuksen ratifioimiseksi (artikla 11.) sekä perustuslain muuttamiseksi (artikla 89.). Neljäs mahdollisuus koskee paikallista tasoa ja perustuslain 72 artikla ja sen 1 momentti mahdollistavat paikallisten yhteisöjen konsultoinnin asioissa, jotka ovat paikallisessa kompetenssissa. Pitää kuitenkin huomioida, että kansanäänestyskin on pois suljettu mahdollisuus jos on kyse tasavaltalaisen valtiomuodon olemassaolosta (artikla 89.).
Ranskan kansanäänestykset

Vuodesta 1793 lähtien Ranskassa on suoritettu seuraava kansanäänestykset:
| Aika | Äänestyksen aihe | Tulos |
| --- | --- | --- |
| Heinäkuu 1793 | Vuoden I perustuslaki | Hyväksytty, ei koskaan toteutettu |
| Syyskuu 1795 | Vuoden III perustuslaki | Hyväksytty |
| Syyskuu 1795 | Asetuksesta, jolla määriteltiin  edustusjärjestelmän jäsenyyksiä | Hyväksytty |
| Tammikuu 1800 | Vuoden VIII perustuslaki | Hyväksytty |
| Kesäkuu 1802 | Napoléon Bonaparten konsulikauden jatkosta | Hyväksytty |
| Marraskuu 1804 | Vuoden XII perustuslaki | Hyväksytty |
| Huhtikuu 1815 | Sadan päivän keisarikunnan perustuslakilisäys | Hyväksytty |
| 21. joulukuuta 1851 | Charles Louis Napoléon Bonaparten valtaoikeuksista | Hyväksytty (laillistetty vallankaappaus) |
| 21. marraskuuta 1852 | Keisarillisen vallan palauttaminen Ranskaan (Toinen keisarikunta) | Hyväksytty |
| 8. toukokuuta 1870 | 20. huhtikuuta 1870 hyväksytty perustuslaki | Hyväksytty, mutta perustuslakia toteutettiin vain kuukausi, sillä heinäkuussa syttyi sota |
| 21. lokakuuta 1945 | Kolmannen tasavallan palauttaminen | Hylätty |
| 21. lokakuuta 1945 | Väliaikainen perustuslaki | Hyväksytty, laki tuli voimaan 2. marraskuuta |
| 5. toukokuuta 1946 | Ensimmäinen perustuslaki 19. huhtikuuta 1946 | Hylätty |
| 13. lokakuuta 1946 | Toinen perustuslaki, jolla perustettiin IV tasavalta | Hyväksytty |
| 28. syyskuuta 1958 | Viidennen tasavallan perustuslaki | Hyväksytty |
| 8. tammikuuta 1961 | Algerian itsehallintolaki | Hyväksytty |
| 8. huhtikuuta 1962 | Évianin sopimuksen hyväksyminen | Hyväksytty |
| 28. lokakuuta 1962 | Tasavallan presidentin vaali suoralla kansanvaalilla | Hyväksytty |
| 27. huhtikuuta 1969 | Senaatin ja aluehallinnon uudistaminen | Hylätty (Kenraali Charles de Gaullen ero) |
| 23. huhtikuuta 1972 | Euroopan yhteisöjen (EY) laajentuminen Yhdistyneeseen kuningaskuntaan, Irlantiin, Tanskaan ja Norjaan | Hyväksytty (Norja ei liittynyt kansanäänestyksensä jälkeen) |
| 6. marraskuuta 1988 | Uuden-Kaledonian  itsehallintolaki | Hyväksytty |
| 20. syyskuuta 1992 | Maastrichtin sopimuksen ratifiointi | Hyväksytty |
| 24. syyskuuta 2000 | Tasavallan presidentin toimikauden lyhentäminen seitsemästä viiteen vuoteen | Hyväksytty |
| 29. toukokuuta 2005 | Euroopan perustuslain luonteisen sopimuksen hyväksyminen | Hylätty |
Aiheesta muualla

Ranskan erilaisten kansanäänestysten esittely
Kansanäänestysten historiikki (Perustuslakineuvoston sivuilla).